Official Journal L 114 , 13/05/2000 P. 0028 - 0029



Id-Direttiva tal-Kunsill 2000/27/KE tat-2 ta’ Mejju li temenda Direttiva 93/53/KEE li tintroduċi miżuri minimi tal-Komunità għall-kontroll ta’ ċertu mard tal-ħut IL-KUNSILL TA’ L-UNJONI EWROPEA, Wara li kunsidra t-Trattat li jistabbilixxi l-Komunità Ewropea, u b’mod partikolari l-Artikolu 37 tiegħu, Wara li kunsidra l-proposta mill-Kummissjoni [1], Wara li kunsidra l-opinjoni tal-Parlament Ewropew [2], Wara li kunsidra l-opinjoni tal-Kumitat Ekonomiku u Soċjali [3], Billi: (1) Direttiva tal-Kunsill 93/53/KEEC [4] tistabbilixxi li, biex tikkontrolla xi tfaqqiegħ ta’, inter alia, salmon anaemia infettuża(ISA), il-ħut kollu f’razzett infettat għandu minnufih jiġi rtirat. (2) F’Mejju 1998, tfaqqiegħ ta’ din il-marda ġara fl-Iskozja, li nvolva numru ta’ siti li huma nfettati jew li huma suspettati li huma infettati. (3) L-esperjenza miksuba wriet illi huwa possibbli li l-irtirar jinfirex matul perjodu ta’ żmien, mingħajr ma jiġu mfixxkla l-isforzi biex tiġi eradikata l-marda. (4) Taħt ċerti kondizzjonijiet, l-applikazzjoni tad-dispożizzjonijiet dwar it-tilqim tista’ toffri għodda ġdida għall-ikkontrollar u l-konteniment ISA wara tfaqqiegħ; fil-preżent ebda tali għażla ma hi provduta taħt il-leġislazzjoni tal-Komunità. (5) Huwa mixtieq li jiġi investigat bis-sħiħ is-sors kollu ta’ l-ISA, it-tixrid possibbli tal-mard u l-bidla bejn salamun imrobbi u salvaġġ. (6) Ebda kumpens tal-Komunità ma ġie mħallas lil dawk li jrabbu s-salamun għall-irtirar obbligatorju ta’ l-irżiezet sħaħ tas-salamun taħt id-Direttiva 93/53/KEE. (7) Il-miżuri neċessarji għall-implimentazzjoni tad-Direttiva 93/53/KEE għandhom jiġu addottati skond id-Deċiżjoni tal-Kunsill 1999/468/KE tat-28 ta’ Ġunju 1999 li tistabbilixxi l-proċeduri għall-eżerċizzju tas-setgħat ta’ implimentazzjoni konferiti fuq il-Kummissjoni [5]. (8) Minħabba l-istat kurrenti tax-xhieda xjentifika u teknika, id-Direttiva 95/53/KEE għandha għalhekk tiġi emendata kif xieraq. (9) Minħabba l-urġenza tal-kwistjoni huwa għalhekk imperattiv li tingħata eċċezzjoni ta’ perjodu ta’ sitt ġimgħat imsemmija fit-taqsima I punt (3) tal-Protokoll dwar ir-rwol tal-parlamenti nazzjonali ta’ l-Unjoni Ewropea anness mat-Trattat ta’ Amsterdam, ADOTTA DIN ID-DIRETTIVA: Artikolu 1 Id-Direttiva 93/53/KEE qiegħeda hawnhekk tiġi emendata kif ġej: 1. L-ewwel inċiż tal-punt (a) ta’ l-Artikolu 6 għandu jiġi mibdul bit-test li ġej: "— il-ħut kollu għandu jiġi rtirat skond l-iskema stabbilita mis-servizz uffiċċjali u approvata mill-Kummissjoni skond il-proċedura stabbilita fl-Artikolu 19(2)." 2. Il-paragrafu 1 ta’ l-Artikolu 14 għandu jiġi mibdul bit-test li ġej: "1. It-tilqim kontra l-mard li jinsab fil-lista II f’żoni approvati, f’irziezet approvati li jinsabu f’żoni mhux approvati jew f’żoni jew irziezet li jkunu diġa bdew il-proċeduri ta’ approvazzjoni stabbiliti fid-Direttiva 91/67/KEE, u kontra mard li jinsab fil-lista I, għandu jkun ipprojbit. Madankollu, b’deroga, t-tilqim jista’ jiġi awtorizzat fil-każ ta’ tfaqqiegħ ta’ mard li jinsab fil-lista I sakemm li l-proċeduri għat-tilqim ikunu speċifikati fil-pjanijiet ta’ kontinġenza approvati bl-Artikolu 15 u jingħata kont tal-kriterji mniżżla fl-Anness E." 3. Artikolu ġdid għandu jiżdied: "L-Artikolu 18a Il-miżuri neċessarji għall-implimentazzjoni ta’ din id-Direttiva li jikkonċernaw il-miżuri msemmija fl-Artikoli elenkati hawnhekk iżjed ‘il quddiem iridu jiġu adottati skond il-proċeduri regolatorji msemmija fl-Artikolu 19(2): - l-Artikolu 5(2), - l-Artikolu 6, - l-Artikolu 10(1) u (2), - l-Artikolu 12, - l-Artikolu 15, - l-Artikolu 16 - l-Artikolu 18, it-tieni subparagrafu." 4. L-Artikolu 19 għandu jiġi mibdul b’dan li ġej: "L-Artikolu 19 1. Il-Kummissjoni għandha tkun megħjuna mill-Kumitat Permanenti Vetrinarju stabbilit bid-Deċiżjoni 68/361/KEE [6], hawnhekk iżjed ‘il quddiem imsejjaħ il-Kumitat. 2. Fejn issir riferenza għal dan il-paragrafu, l-Artikoli 5 sa 7 tad-Deċiżjoni 1999/468/KE għandhom japplikaw. Il-perjodu provdut fl-Artikolu 5(6) tad-Deċiżjoni 1999/468/KE għandu jkun tlett xhur. 3. Il-Kumitat għandu jadotta ir-regoli ta’ proċedura tiegħu." 5. L-Anness E mehmuz ma’ din id-Direttiva għandu jiġi addottat. Artikolu 2 Stati Membri għandhom idaħħlu fis-seħħ il-liġijiet, regolamenti u dispożizzjonijiet amministrattivi sabiex jikkonformaw ma’ din id-Direttiva sal-31 ta’ Diċembru 2000. Għandhom jinfurmaw lill-Kummissjoni dwar dan minnufih. Għandhom japplikaw dawk id-dispożizzjonijiet mhux aktar tard mill-1 ta’ Jannar 2001. Meta l-Istati Membri jaddottaw dawn id-dispożizzjonijiet, għandu jkun fihom referenza għal din id-Direttiva jew ikunu akkumpanjati b’tali referenza fl-okkażjoni tal-pubblikazzjoni uffiċjali tagħhom. Il-metodi ta’ kif issir tali referenza għandhom jiġu stabbiliti mill-Istati Membri. Stati Membri għandhom jikkomunikaw mal-Kummissjoni t-testi tad-dispożizzjonijiet tal-liġi nazzjonali li huma jaddottaw fil-qasam kopert minn din id-Direttiva. Il-Kummissjoni għandha tinforma lill-Istati Membri l-oħra b’dan. Artikolu 3 Din id-Direttiva għandha tidħol fis-seħħ fil-jum tal-pubblikazzjoni tagħha fil-Ġurnal Uffiċċjali tal-Komunitajiet Ewropej. Artikolu 4 Din id-Direttiva hija indirizzata lill-Istati Membri. Magħmula fi Brussel, fit-2 ta’ Mejju 2000. Għall-Kunsill Il-President J. Coelho [1] ĠU C 342, tat-30.11.1999, p. 42. [2] Opinjoni mogħtija fit-2 ta’ Marzu 2000 (għadha mhix pubblikata fil-Ġurnal Uffiċjali). [3] ĠU C 51, tat-23.2.2000, p. 30. [4] ĠU L 175, tad-19.7.1993, p. 23. Direttiva kif emendata bl-Att ta’ Adeżjoni ta’ l-1994. [5] ĠU L 184, tas-17.7.1999, p. 23. [6] ĠU L 255, tat-18.10.1968, p. 23. -------------------------------------------------- L-ANNESS " L-ANNESS E KRITERJI GĦALL-PROGRAMMI TA’ TILQIM Programmi ta’ tilqim irid ikun fihom ta’ l-anqas l-informazzjoni li ġejja: 1. In-natura tal-marda li ssejjaħ għal talba li għandha ssir għat-tilqim. 2. Informazzjoni għandha tiġi provduta dwar iż-żoni kostali u fuq l-art, is-siti u l-irziezet li fihom jista’ jitwettaq it-tilqim: taħt l-ebda ċirkostanzi m’għandu t-tilqim jitwettaq ìl hinn mil-limiti taż-żona infettata u, fejn neċessarju, ż-żona buffer stabbilita madwar iż-żona infettata. 3. Informazzjoni dettaljata dwar it-tilqim li jrid jintuża, inkluż it-tip/i ta’ vaċċin li jista’ jintuża. 4. Informazzjoni dettaljata dwar il-kondizzjonijiet għall-użu, frekwenza tat-tilqim u l-limiti dwar l-użu tal-vaċċin (liema ħut, liema gagġeġ, eċċ.). 5. Il-kriterji biex jitwaqqaf it-tilqim. 6. Dispożizzjonijiet għandhom jiġu addottati biex jiġi żgurat li jinżamm reġistru tat-tilqim tal-passat (dati, siti u rziezet li fihom kien twettaq it-tilqim, it-twaqqif taż-żona buffer, eċċ.). 7. Miżuri għandhom jittieħdu biex iċ-ċaqliq tal-ħut inkun limitat fi ħdan iż-żona tat-tilqim biex jiġi garantit li l-ħut iħalli ż-żona tat-tilqim biss jekk jinqatel għall-konsum uman, jew fejn neċessarju biex jiġi distrutt. 8. Kull dispożizzjonijiet oħra neċessarji għat-tilqim. " --------------------------------------------------